REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravnu

07 Broj:06-2/152-21

27. april 2021. godine

B e o g r a d

**Z A P I S N I K**

**ŠESNAESTTE SEDNICE ODBORA ZA PRAVOSUĐE, DRŽAVNU UPRAVU**

**I LOKALNU SAMOUPRAVU, ODRŽANE 22. APRILA 2021. GODINE**

 Sednica je počela u 9,00 časova.

Sednicom je predsedavao Vladimir Đukanović, predsednik Odbora.

 Sednici su prisustvovali članovi Odbora: Velibor Milojčić, Đorđe Komlenski, Dejan Kesar, Nenad Baroš, Đorđe Dabić, Jelena Žarić Kovačević, Dragan M. Marković, Daniel Đivanović, Toma Fila i Sanja Jefić Branković.

Sednici su prisustvovali i: Milica Nikolić, zamenik člana doc. dr Mihaila Jokića, Milan Urošević, zamenik člana Nebojše Pavlovića, Vesna Krišanov, zamenik člana Biljane Pantić Pilje

 Sednici nisu prisustvovali članovi Odbora: Sanja Lakić, dr Aleksandar Martinović i Vladan Zagrađanin, niti njihovi zamenici.

Sednici je prisustvovao i: Aleksandar Pantić, izborni član Visokog saveta sudstva iz reda sudija.

Predsednik Odbora je obavestio članove i zamenike članova Odbora da je u skladu sa članom 72. stav 2. Poslovnika Narodne skupštine, sednica sazvana u roku kraćem od roka predviđenog Poslovnikom, kako bi Odbor što pre razmotrio predloge odluka o izboru sudija koji se prvi put biraju na sudijsku funkciju u više osnovnih i prekršajnih sudova.

 Predsednik Odbora je predložio da se na osnovu člana 76. Poslovnika Narodne skupštine na Šesnaestoj sednici Odbora vodi zajednički načelni pretres o tačkama 1. i 2. predloženog dnevnog reda, nakon čega će Odbor obaviti glasanje o svakoj tački posebno.

 Članovi i zamenici članova Odbora su **jednoglasno** prihvatili navedeni predlog.

Na predlog predsednika, Odbor je **jednoglasno** utvrdio sledeći

D n e v n i r e d:

1. Razmatranje Predloga odluke o izboru sudija koji se prvi put biraju na sudijsku funkciju, koji je podneo Visoki savet sudstva (broj 119-639/21 od 09. aprila 2021. godine);
2. Razmatranje Predloga odluke o izboru sudija koji se prvi put biraju na sudijsku funkciju, koji je podneo Visoki savet sudstva (broj 119-640/21 od 09. aprila 2021. godine).

**OBJEDINjENA RASPRAVA -** Razmatranje Predloga odluke o izboru sudija koji se prvi put biraju na sudijsku funkciju, koji je podneo Visoki savet sudstva (broj 119-639/21 od 09. aprila 2021. godine); Razmatranje Predloga odluke o izboru sudija koji se prvi put biraju na sudijsku funkciju, koji je podneo Visoki savet sudstva (broj 119-640/21 od 09. aprila 2021. godine).

Predsedavajući je dao reč Aleksandru Pantiću, izbornom članu Visokog saveta sudstva iz reda sudija.

 **Aleksandar Pantić** je u uvodnom izlaganju istakao da je Visoki savet sudstva (VSS u daljem tekstu) podneo dva Predloga odluke o izboru sudija koji se prvi put biraju na sudijsku funkciju. Pantić je upoznao Odbor sa postupkom predlaganja kandidata za izbor sudija koji se prvi put biraju na sudijsku funkciju za osnovne i prekršajne sudove.

Predsedavajući je otvorio raspravu u vezi sa ovim tačkama dnevnog reda u kojoj su učestvovali Toma Fila, Aleksandar Pantić i Vladimir Đukanović.

**Toma Fila** je ukazao na pojavu da Odbor prihvati predlog Visokog saveta sudstva za sudije koje se prvi put biraju na sudijsku funkciju u celini, a da na sednici Narodne skupštine pojedini kandidati budu osporeni, što po njegovom mišljenju, narušava ugled i Visokog saveta sudstva i Odbora, te da takve situacije ne treba da se dešavaju.

**Aleksandar Pantić** je rekao da sudije bira Narodna skupština koja nije u obavezi da izabere svakog kandidata koje VSS predloži, te da se kroz mogućnost osporavanja pojedinih kandidata upravo realizuje izborna funkcija Narodne skupštine.

**Vladimir Đukanović** je istakao da podaci o sudijama nikad ne mogu da budu potpuno precizni, a da je glavni problem leži u načinu na koji se ocenjuju sudije, jer svi kandidati imaju odlične ocene. Ukazao je da kriterijum ocenjivanja treba da se promeni da ne bi dolazilo do situacije da se kao kandidat za sudiju pojavi lice koje je nedostojno za fršenje sudijske funkcije.

Kako se niko više nije javio za reč predsednik Odbora je zaključio raspravu, nakon čega se pristupilo glasanju o svakoj tački pojedinačno.

**PRVA TAČKA -** Razmatranje Predloga odluke o izboru sudija koji se prvi put biraju na sudijsku funkciju, koji je podneo Visoki savet sudstva (broj 119-639/21 od 09. aprila 2021. godine).

Predsednik je stavio na glasanje predlog da Odbor predloži Narodnoj skupštini da prihvati Predlog odluke o izboru sudija koji se prvi put biraju na sudijsku funkciju za Prekršajni sud u Vranju, Prekršajni sud u Vršcu, Prekršajni sud u Loznici, Prekršajni sud u Novom Pazaru, Prekršajni sud u Novom Sadu, Prekršajni sud u Paraćinu, Prekršajni sud u Pirotu, Prekršajni sud u Požarevcu, Prekršajni sud u Prokuplju, Prekršajni sud u Raški, Prekršajni sud u Rumi, Prekršajni sud u Senti, Prekršajni sud u Sjenici, Prekršajni sud u Smederevu, Prekršajni sud u Subotici, Prekršajni sud u Trsteniku, Prekršajni sud u Čačku i Osnovni sud u Velikoj Plani.

 Članovi i zamenici članova Odbora su **jednoglasno** prihvatili navedeni predlog.

Predsednik Odbora je predložio da za izvestioca Odbora bude određen Đorđe Dabić.

Članovi i zamenici članova Odbora su **jednoglasno** prihvatili navedeni predlog.

**DRUGA TAČKA –** Razmatranje Predloga odluke o izboru sudija koji se prvi put biraju na sudijsku funkciju, koji je podneo Visoki savet sudstva (broj 119-640/21 od 09. aprila 2021. godine).

Predsednik je stavio na glasanje predlog da Odbor predloži Narodnoj skupštini da prihvati Predlog odluke o izboru sudija koji se prvi put biraju na sudijsku funkciju za Osnovni sud u Brusu, Osnovni sud u Bujanovcu, Osnovni sud u Velikoj Plani, Osnovni sud u Velikom Gradištu, Osnovni sud u Vranju, Osnovni sud u Dimitrovgradu, Osnovni sud u Zrenjaninu, Osnovni sud u Knjaževcu, Osnovni sud u Kruševcu, Osnovni sud u Kuršumliji, Osnovni sud u Lazarevcu, Osnovni sud u Nišu, Osnovni sud u Pančevu, Osnovni sud u Paraćinu, Osnovni sud u Požegi, Osnovni sud u Prijepolju, Osnovni sud u Raški, Osnovni sud u Sjenici, Osnovni sud u Smederevu, Osnovni sud u Subotici i Osnovni sud u Šapcu.

 Članovi i zamenici članova Odbora su **jednoglasno** prihvatili navedeni predlog.

Predsednik Odbora je predložio da za izvestioca Odbora bude određen Đorđe Dabić.

Članovi i zamenici članova Odbora su **jednoglasno** prihvatili navedeni predlog.

Sednica je završena u 9,20 časova.

SEKRETAR PREDSEDNIK

Sanja Pecelj Vladimir Đukanović